Girl in Red

Marie Ulven Ringheim (født 16. februar 1999 i Horten i Vestfold og Telemark), kjent under artistnavnet Girl in Red (stilisert som «girl in red») er en norsk vokalist, gitarist og låtskriver. 

Ulven begynte i 2015 å spille inn sin egen musikk fra soverommet sitt hjemme i Horten, og slo i 2018 gjennom med låten «I Wanna Be Your Girlfriend». Hun ble kåret til «Årets Urørt» høsten 2019 og var nominert til P3 Gull 2019 i klassen for årets nykommer og Spellemannprisen 2019 i klassene for årets gjennombrudd og Gramostipend. Under P3 Gull 2020 vant hun klassen for årets artist.

Siden 2015 har hun spilt på Slottsfjellfestivalen, Øyafestivalen og vært på turné i USA. Hun var også på The New York Times’ liste over den beste musikken utgitt i 2018. I 2019 ble hun også profilert av The New York Times. Hun vant Spellemannprisen 2020 i klassen årets internasjonale suksess og var i tillegg nominert i klassen årets musikkvideo for «Rue» regissert av .

Hun ga ut sitt første studioalbum, If I Could Make It Go Quiet, den 30. april 2021. Albumet ble godt mottatt av kritikerne, og debuterte på andreplass på den norske albumlista, og på syvendeplass på den britiske albumlista. Hun ble kåret til årets Spellemann under Spellemannprisen 2021. I tillegg vant hun klassene låtskriver og årets utgivelse for If I Could Make It Go Quiet. Totalt ble hun nominert i syv klasser foran utdelingen, det største antallet nominasjoner en artist har fått foran en Spellemann-utdeling. Hun ble også nominert til Nordic Music Prize i 2021 for albumet.

Priser og nominasjoner

Referanser

Eksterne lenker 
 
 
 
 
  GIRL IN RED Atomic Soul

Personer fra Horten kommune
Norske sangere
Norske låtskrivere
Årets Urørt
Vinnere av Spellemannprisen
Tiktokere fra Norge
Årets spellemann‎